kardosdrur/scandi-wiki huggingface dataset:
Piroler

 
Piroler (Oriolidae) er en familie af ofte farvestrålende fugle, der for de flestes vedkommende yngler i Asien, Afrika og Australien. Arten Pirol (Oriolus oriolus) findes dog i Europa.

Piroler er oftest knyttet til tropernes skove, hvor de lever i trækronerne af insekter og bær. I størrelse varierer de mellem en stær og en allike. Farverne er ofte sorte, gule eller røde. Arter med gule farver har ofte røde næb. Deres stemmer består af melodiske fløjtetoner og hæse advarselskald.

Slægter 
 Sphecotheres (3 arter, fx gulbuget figenfugl)
 Oriolus (29 arter, fx pirol)

Billeder

Kilder og henvisninger 
 Hvass, Hans, Danmarks Dyreverden, 2. udgave, Rosenkilde og Bagger 1978. .
 Gill, F & D Donsker (Eds). 2015. IOC World Bird List (v 5.1). .
 Danske navne på alverdens FUGLE Arkiveret version fra juli 2013.

Spurvefugle
Franca Rame

Franca Rame (18. juli 1929 - 29. maj 2013) var en italiensk skuespiller, dramatiker og politisk aktivist, der gennem det meste af sin karriere arbejdede tæt sammen med sin mand, Dario Fo. Hun optrådte i overvejende grad på teateret, men indspillede også enkelte film.

Tidlige år 
Rame stammer fra en familie med en århundredgammel teatertradition, og hun optrådte selv første gang som otteårig sammen med sin mor. Da Dario Fo mødte den unge og smukke Rame – som i sine unge år blev omtalt som Italiens Brigitte Bardot – blev han forelsket, og parret blev gift i 1954. Fo studerede egentlig på kunstakademiet, men mødet med Rame og hendes teaterfamilie var med til at trække Fo ind i teaterverdenen.

Karriere 
Sammen opnåede Rame og Fo snart stor succes i Italien med deres vildt fabulerende skuespil og opførelserne heraf. I begyndelsen var rollerne fordelt, så Fo var dramatikeren og skuespilleren, mens Rame også var skuespiller samt derudover den, der tog sig af administrationen i truppen.

I midten af 1960'erne tiltog parrets politiske aktiviteter, som blandt andet kom til udtryk gennem teateropførelser på besatte fabrikker. Radikaliseringen af parrets arbejde kom til udtryk gennem dannelsen af gruppen La Commune, hvorfra der blev skabt en stribe samfundskritiske og stærkt humoristiske stykker, som parret selv spillede med i. De stærkt venstreorienterede aktiviteter fik flere konsekvenser; således var Fo og Rame i en længere periode bandlyst fra italiensk tv, og i 1973 blev Rame kidnappet og voldtaget af højrefløjsaktivister.

I 1970'erne begyndte Franca Rame selv at skrive teaterstykker, primært monologer, der ofte havde et feministisk indhold. Blandt monologerne kan nævnes Voldtægten, som blev skrevet på baggrund af bortførelsen af hende i 1973. Samarbejdet med Fo var tæt, og det gjaldt også efterhånden i skriveprocessen af de stykker, der for alvor gjorde parret populære, som En tilfældig anarkists hændelige død, Vi betaler ikke! Vi betaler ikke! og det bibelsk inspirerede Mistero buffo.

Efter successen og det politiske stormvejr, som gruppen i en lang periode befandt sig i på hjemmefronten, blev Fo og Rame også populære ud over Italiens grænser, både parrets teaterstykker og deres egen optræden. Franca Rame har blandt andet flere gange sammen med sin mand været i Danmark for at optræde.

I 2006 blev Rame valgt ind i det italienske senat for Italia dei Valori, og dette partis grundlægger, Antonio di Pietro, foreslog Rame som præsident, hvilket dog ikke blev til noget. Rame opgav sin plads i senatet allerede i 2008, idet hun var frustreret over de manglende muligheder for for alvor at udrette noget i dette forum.

Hun fortsatte sit arbejde indtil sin død i 2013.

Noter

Eksterne henvisninger 

 
Officiel hjemmeside 

Skuespillere fra Italien
Dramatikere fra Italien
Politikere fra Italien
Sheridan (flertydig)

Sheridan henviser til:

 Richard Brinsley Sheridan (1751–1816), irsk skuespilsforfatter, digter og politiker
 Philip Sheridan (1831–1888), amerikansk general
 Sheridan, Wyoming, by i USA
 Sheridan - Hyacinth og Richard Buckets søn i den britiske tv-serie Fint skal det være
Sho

Sho har flere betydninger:
 Sho - en anden betegnelse for buskmænd
 Sjo - et tidligere bogstav i det baktriske alfabet
Misinformation

Misinformation er falske, unøjagtig eller vildledende oplysninger, som videregives eller kommunikeres til en modtager uagtet af afsenders intention (bevist eller ubevist).

Desinformation

Termen desinformation (engelsk: "disinformation") – som er oplysninger, der spredes bevidst for at bedrage – er en delmængde af begrebet misinformation.

Se også 
 Falske nyheder
 Propaganda

Referencer 

Information
Natura 2000-område nr. 42 Mågerodde og Karby Odde

Natura 2000-område nr. 42 Mågerodde og Karby Odde er et område på vestsiden af øen Mors i Limfjorden i Morsø Kommune. Området består af kystnære lavvandede fjordområder med en kystlinie mod Limfjorden på ca. 20 km. Området er beliggende i den sydlige del af Dragstrup Vig og i den østlige del af Visby Bredning, hvori Karby Vig, Karby Odde og Mågerodde er inkluderet.

Naturplanområdet har et areal på 497 hektar, og er udpeget som EU-habitatområde og fuglebeskyttelsesområde. Af det samlede areal består 160 ha af hav, medens 337 ha er land: 294 ha af arealet omfattet af naturbeskyttelseslovens § 3, hvoraf 231 ha er strandeng; 4 ha er nåleskov.

Området består af kystnære arealer langs den sydvestlige del af Mors. I området forekommer relativt store arealer af større lavvandede bugter og vige samt af strandenge, som ligger ved foden af den gamle kystskrænt ved Limfjorden.

Af andre vigtige naturtyper må især nævnes kystlaguner og strandsøer, der ligger på strandengene, samt kalk- og sure overdrev og mindre arealer med rigkær og kildevæld. Et af kildevældende har tidligere
huset en bestand af den sjældne mos blank seglmos, men denne er ikke genfundet de senere år.

Området er en værdifuld fuglelokalitet for især ynglefuglene klyde, havterne og dværgterne og mulige ynglepar af den truede art almindelig ryle(rylen er dog ikke på udpegningsgrundlaget), samt
for trækfuglene lysbuget knortegås og hjejle. For lysbuget knortegås findes hele verdensbestanden i Danmark i forårsmånederne. Ved Mågeodde ejes et område på ca. 60 hektar af Aage V. Jensen Naturfond og der er etableret stier i området .

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21
Natura 2000-planen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Referencer

Eksterne henvisninger 
 Kort over området
 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Morsø Kommune
EU-habitatområder i Danmark
Fuglebeskyttelsesområder i Danmark
William Lamb, 2. viscount Melbourne

William Lamb, 2. viscount Melbourne (født 15. marts 1779, død 24. november 1848) var en engelsk statsmand.

Han blev 1804 sagfører, ægtede 1805 jarlen af Bessboroughs datter Caroline, fra hvem han levede skilt fra 1813, og valgtes 1806 til underhuset (indtil 1812) og på ny fra 1816 som whig. Ved sine selskabelige talenter vandt han stor yndest og indflydelse i de højere kredse. April 1827 blev han oversekretær for Irland under Canning, men afgik april næste år ligesom dennes andre tilhængere. Han arvede 1829 peersværdigheden ved sin faders død.

November 1830 blev han indenrigsminister i Jarl Greys Ministerium, og skønt han ikke spillede nogen særlig rolle under dets indgribende styrelse, blev han dog i juli 1834 Greys afløser, men kunne ikke holde ministeriet samlet og måtte i november samme år gå af. April 1835 dannede han dog et nyt whigministerium og holdt sig ved roret indtil august 1841 uagtet en række parlamentariske nederlag.

Han var ingen fremragende forretningsmand, end sige nogen egentlig statsmand, og såre lidet virksom, men en kyndig partileder og har især 
fortjeneste af at have været dronning Victorias første rådgiver og vejleder til hendes kald. Efter sin afgang var han et års tid oppositionens fører i overhuset. Hans Memoirs udgavs 1877 (2 bind) af William McCullagh Torrens, Lord Melbourne’s Papers 1889.

Kilder 

 

Premierministre fra Storbritannien
Jurister fra Storbritannien
Viscounts fra Irland
Baroner fra Det Forenede Kongerige
Briter i 1700-tallet
Briter i 1800-tallet
Salmonsens
Diatomisk molekyle

Diatomiske molekyler er molekyler, der kun findes naturligt i par, fordi de sætter sig sammen. "Di" betyder to på græsk, hvilket betyder, at det er to atomer der sætter sig sammen. Dette ses normalt i diatomiske gasser. Grunden til at atomerne i gassen sætter sig sammen er, at de i deres yderste skal kun mangler en elektron (e-), før skallen er fuld (med undtagelse af oxygen). Visningen er (ved hydrogen som eksempel) H=H. 2 hydrogen-atomer har tilsammen to elektroner, som de "deles om". Der findes kun tre diatomiske molekyler i naturlig gasform: H2, O2 og N2 - Hydrogen (brint), Oxygen (ilt) og Nitrogen (kvælstof) henholdsvis. 

Der findes otte kendte grundstoffer, der kan danne stabile diatomiske molekyler: De tre ovenstående plus fluor (F2), klor (Cl2), brom (Br2), jod (I2) og astat (fra den halogene hovedgruppe i det periodiske system), som kun kan sætte sig sammen, når de bliver opvarmede og kommer i gasform.

Gasser
Molekyler
La Liga 1999-2000

La Liga 1999-00 var den 68. sæson siden oprettelsen af ligaen.

Tabel

1999-2000

Priser

Topscorer

Source: BDFutbol
Oriolus

Oriolus er en slægt af fugle, der mestendels lever i de tropiske områder af Afrika, Asien og Australien. Fjerdragten domineres af sorte, gule eller røde farver. Arterne lever i trækronerne af insekter og bær.

Arter 
Nogle af de 29 arter er:
 Pirol, Oriolus oriolus, fra Europa
 Sortmasket pirol, Oriolus auratus, fra Afrika
 Sortnakket pirol, Oriolus chinensis, fra Asien
 Grøn pirol, Oriolus flavocinctus, fra Australien
 Blodpirol, Oriolus traillii, fra Asien

Kilder og henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Spurvefugle
Ultramega OK

Ultramega OK er Soundgardens debutalbum fra 1988.

Tracks 
 "Flower" (Chris Cornell/Kim Thayil) - 3:25
 "All Your Lies" (Chris Cornell/Kim Thayil/Hiro Yamamoto) - 3:51
 "665" (Chris Cornell/Hiro Yamamoto) - 1:37
 "Beyond the Wheel" (Chris Cornell) - 4:20
 "667" (Chris Cornell/Hiro Yamamoto) - 0:56
 "Mood for Trouble" (Chris Cornell) - 4:21
 "Circle of Power" (Kim Thayil/Hiro Yamamoto) - 2:05
 "He Didn't" (Matt Cameron/Chris Cornell) - 2:47
 "Smokestack Lightning" (Howlin' Wolf) - 5:07
 "Nazi Driver" (Chris Cornell/Hiro Yamamoto) - 3:52
 "Head Injury" (Chris Cornell) - 2:22
 "Incessant Mace" (Chris Cornell/Kim Thayil) - 6:22
 "One Minute of Silence" (John Lennon) - 1:00

Eksterne henvisninger 
 

Debutalbum fra 1988
Debutalbum fra USA
Soundgarden-album
Jasmund

Jasmund er en halvø i den nordøstlige del af Rügen, i den sydlige del af Østersøen, og i det nordøstlige hjørne af det tyske forbundsstat Mecklenburg-Vorpommern. Den er forbundet med den mindre halvø Wittow og det centrale Muttland gennem de smalle næs, hhv. Schaabe og Schmale Heide. Sassnitz, Sassnitz færgehavn og Sagard befinder sig på Jasmund. Jasmund er kendt for sine høje kalkstensklipper, som udgør en del af Nationalpark Jasmund.

Halvøen Jasmund var efter Trediveårskrigen i den svenske general Carl Gustav Wrangels besiddelse, dernæst greveslægten De la Gardie, der solgte halvøen til fyrst Wilhelm af Putbus.

Externa länkar 

 Nationalpark Jasmund  

Rügen
Skørping-Fræer Pastorat

Skørping-Fræer Pastorat er et himmerlandsk pastorat i Rebild Provsti (Aalborg Stift), som består af følgende to sogne:
 Skørping Sogn
 Fræer Sogn

I pastoratet er der tre kirker
 Skørping Nykirke
 Skørping Kirke
 Fræer Kirke

Før provstireformen i forbindelse med Kommunalreformen i 2007 lå pastoratet i Hadsund Provsti, Aalborg Stift.

Kilder 
Skørping-Fræer Pastorats hjemmeside

Pastorater i Aalborg Stift
Amarnabrevene

Amarnabrevene er en samling af lertavler med kileskrift. De er hovedsagelig skrevet på akkadisk. Tavlerne blev fundet i Egypten i 1887.

Amarnabrevene indeholder den diplomatiske korrespondance mellom de egyptiske faraoer Amenhotep III og Akhnaton og deres vasalkonger i Palæstina og Syrien, samt med andre storkonger i Mellemøsten. Samlingen består af 382 forskellige breve som er dateret til to årtier i midten af 1300-tallet f.Kr.

Brevene er en uvurderlig kilde til den politiske situation i Palæstina og Syrien på denne tid. De viser tilmed hvordan de diplomatiske kontakter mellom forskellige stater foregik, og hvordan egypterne administrerede deres vasalstater.

I dag er brevsamlingen spredt over flere steder rundt om i verden. De fleste befinder sig på Vorderasiatisches Museum i Berlin og på British Museum i London. De blev første gang oversat af J. A. Knudtzon til tysk i 1907-15, men den seneste komplette oversættelse blev foretaget af William L. Moran, og udgivet på fransk i 1987 og på engelsk i 1992.

Litteratur 
 Moran, William L.: The Amarna Letters, Baltimore: Johns Hopkins University Press, 1992. 

Mesopotamien
Egypten
Genstande på British Museum
Tigris (ekspedition)

Tigris var en ekspedition, som Thor Heyerdahl foretog 1977-1978 for at bevise der kan have været kontakt og påvirkning mellem de gamle kulturer i Mesopotamien, Indusdalen og Egypten via havet. Ekspeditionen rejste ad floden Tigris, gennem den Persiske golf og ind i det Indiske ocean.

Den 18 m lange papyrusbåd Tigris blev bygget i Irak i 1977, og sejlede ligesom Ra I og Ra II under FN-flag, denne gang med en international besætning på 11 mand.

Den 6800 km og fem måneder lange færd endte i Djibouti ved indsejlingen til Rødehavet.

Omgivet af krig på alle kanter besluttede ekspeditionsmedlemmene i april 1978 at brænde båden. De udsendte samtidig en enstemmig appel til FN om at stoppe våbenleverancerne til udviklingslandene i den del af verden, som havde lagt grundlaget for vor egen civilisation.

Besætning 
Thor Heyerdahl (Norge)
Norman Kent Baker (USA)
Carlo Mauri (Italien)
Jurij Senkevitj (Sovjetunionen)
Germán Carrasco (Mexico)
Hans Petter Bohn (Norge)
Rashad Nazir Salim (Irak)
Norris Brock (USA)
Toru Suzuki (Japan)
Detlef Zoltzek (Tyskland)
Asbjørn Damhus (Danmark)

Skibsekspeditioner
Skibe fra Norge
Thor Heyerdahl
Nordhavn

Nordhavn kan henvise til flere artikler:
 Helsingør Nordhavn − en del af Helsingør Havn
 Nordhavnen − en del af Københavns Havn
 Nordhavn Station − en S-togs- og metrostation
 Aarhus Ø − et byområde i Aarhus, tidligere Aarhus Nordhavn
WhiteAway

whiteaway.com A/S er en aarhusiansk gazellevirksomhed, der bl.a. sælger hårde hvidevarer og køkkenudstyr på internettet.

Stiftelse
Ahvidevarer.dk bliver i 2003 startet af Johannes Gadsbøll, Esben Gadsbøll og Jesper Bang, som i 2006 bliver til et anpartsselskab. I 2007 bliver Ib Nørholm, der bl.a. har stiftet Japan Photo og SUMOpix, bestyrelsesformand og partner i spænd med at navneforandringen fra Ahvidevarer.dk ApS til whiteaway.com A/S samt ændringen fra anpartsselskab til aktieselskab finder sted. I 2008 går den nye hjemmeside under navnet whiteaway.com live.

Navnet whiteaway
Navnet whiteaway er opfundet på baggrund af ordene ”white goods”, som på engelsk betyder hårde hvidevarer, samt ”right away” (dansk: med det samme el. lige straks), som skal udtrykke en ønsket hurtig levering af hvidevarer.

Årets hvidevarebutik
I 2009 og i 2010 bliver whiteaway.com kåret som årets hvidevarebutik af prissammenligningstjenesten PriceRunner.

Udvidelse til Norden
I 2010 udvides der til Sverige med whiteaway.se. I 2011 udvides der yderligere til Norge med whiteaway.no.

Gazellevinder
14. august 2011 kårer Dagbladet Børsen whiteaway.com A/S som årets gazellevinder i Region Midtjylland og på landsplan.

Cykler
Juni 2013 åbner whiteaway.com op for salg af cykler.

Fodnoter

Eksterne henvisninger
www.whiteaway.com

Netbutikker i Danmark
Aktieselskabet af 1.8.2004
Elektronikbutikker
Svovlsyrling

Svovlsyrling () er en svovlforbindelse, der forekommer, når svovldioxid () bliver opløst i vand (). Svovlsyrlingens salte hedder sulfitter.

Se også 
 Svovlsyre ()

Svovlforbindelser
Syrer
Edward Fitzgerald

Edward Fitzgerald (31 marts 1809—14. juni 1883) var en engelsk forfatter.

Fitzgerald blev 1826 immatrikuleret ved Cambridge, hvor han blev ven med Thackeray, senere med Tennyson. 1830 forlod han universitetet og opholdt sig en kort tid i Paris, vendte tilbage til England og slog sig ned i sin fødeegn Suffolk, hvor han levede et yderst tilbagetrukket liv, der i de sidste år nærmede sig en eneboers. Hans originale produktion er meget lille. "Jeg véd", siger han, "at jeg kunde skrive bind på bind lige så godt som den dynge herrer, der rasper af sig, men det forekommer mig, at medmindre man kan gøre det bedre, må man helst slet ikke gøre det". Hans første originale arbejde var dialogen Euphranor (1851), om opdragelse, med Cambridge-egnens natur som baggrund. 1852 fulgte Polonius, wise saws and modern instances, en samling aforismer; 1853 udgav han Six Dramas of Calderon, der senere fulgtes af endnu to; de er alle gendigtning, ikke oversættelse, idet Fitzgerald stryger og indskyder, som det passer ham. Dette gælder i endnu højere grad om det værk, hvorpå hans berømmelse hviler: ''The Rubáiyàt of Omar Khayyám (1859), i sin endelige form 101 små firelinjede strofer. Sjældent har en berømmelse og en betydelig indflydelse hvilet på et kvantitativt så ringe grundlag. Når det dog er blevet tilfældet, beror det vel på, at det livssyn, der gør de 101 strofer til én enhed, har givet et artistisk fuldkomment udtryk for stemninger, der var stærke i tiden, og som vi finder både hos Clough og Arnold og mange andre, nemlig: "Der var den dør, som jeg ingen nøgle havde til; der var det slør, som jeg ikke mægtede at se igennem. En stakket stund snakkedes der lidt om mig og dig, og så — ikke mere om dig og mig."

Kilder 

 

Engelsksprogede forfattere
Briter i 1800-tallet
Værlingeslægten

Emberiza er en slægt af mindre spurvefugle, der er udbredt i Europa, Asien og Afrika med 43 arter. Mange arter er beskedent farvede. Deres næb er oftest kort og konisk og ligesom finkernes særligt velegnet til at knække og afskalle frø. De fleste arter er jordlevende. Fire arter yngler i Danmark.

Arter 
Arter, der er truffet i Danmark. De fire førstnævnte yngler i landet.
 Bomlærke, Emberiza calandra
 Gulspurv, Emberiza citrinella
 Rørspurv, Emberiza schoeniclus
 Hortulan, Emberiza hortulana
 Gærdeværling, Emberiza cirlus
 Klippeværling, Emberiza cia
 Gulgrå værling, Emberiza cineracea
 Pileværling, Emberiza rustica
 Dværgværling, Emberiza pusilla
 Gulbrystet værling, Emberiza aureola
 Hætteværling, Emberiza melanocephala
 Hvidkindet værling, Emberiza leucocephalos

Eksempler på øvrige arter
 Afrikansk klippeværling, Emberiza tahapisi, fra Afrika
 Gulbuget værling, Emberiza flaviventris, fra Afrika

Kilder og henvisninger 
 Hvass, Hans, Danmarks Dyreverden, 2. udgave, Rosenkilde og Bagger 1978. .
 DK listen  Fuglearter truffet i Danmark
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .
Jydsk Aluminium Industri

A/S Jydsk Aluminium Industri er en dansk industrivirksomhed i Herning, som bearbejder aluminium til forskellige produkter.

Virksomheden er grundlagt 1. september 1945 af Christian Jensen (1914-1978), som også i 1962/63 udviklede et af fabrikkens mest kendte produkter: Lågen af aluminium til affaldsskakter i bl.a. utallige beboelsesejendomme. Sønnen Villy Jensen blev sat i spidsen for salgsafdelingen.

I 1969 fik JAI sin første eksportordre, og i 1990'erne blev produktionskapaciteten mere end fordoblet. I 2001 var firmaets eksportandel over 98 procent.

Kilder 
 Jydsk Aluminium Industris hjemmeside

Metalvirksomheder i Danmark
Etableret i 1945
Virksomheder i Herning
Christian U. Jensen

Christian Ulrik Jensen (født 6. november 1936 på Frederiksberg, død 12. januar 2023 i København) var en dansk matematiker og professor emeritus.

Han var søn af ingeniør Christian Oskar Jensen (død 1973) og hustru Karen Amalie født Dyekjær (død 1973), var student fra Frederiksberg Gymnasium 1955, blev cand.mag. & mag.scient. i matematik fra Københavns Universitet 1959 og var på studieophold ved Universität Hamburg 1959 og 1960. Jensen blev amanuensis ved Københavns Universitets matematiske institut 1960, blev lektor 1962 og var afdelingsleder fra 1968 til 1972. Han var professor i matematik ved Københavns Universitet fra 1972 til 2006 og censor i matematik ved Aarhus Universitet fra 1966.

Christian U. Jensen har arbejdet inden for mange felter af algebraen; især ringteori, algebraisk talteori og teorien for legemer, bl.a. det såkaldte inverse problem i Galoisteorien. Han har skrevet Les foncteurs dérivés de lim et leurs applications en théorie des modules (Berlin, 1972) og en række artikler om talteoretiske og algebraiske emner i flere videnskabelige tidsskrifter.

17. november 1994 blev han Ridder af 1. grad af Dannebrogordenen.

Kilder 
 Kraks Blå Bog 1974

Personer i Kraks Blå Bog (afdøde)
Matematikere fra Danmark
Professorer fra Københavns Universitet
Riddere af 1. grad af Dannebrog
Faglitterære forfattere fra Danmark
Danskere i 1900-tallet
Danskere i 2000-tallet
Personer fra Frederiksberg
Keek

Keek er et online socialt netværk, hvor man som gratis bruger kan oprette statusopdateringer i form af videoer ("keeks"). Brugere kan oprette keeks til hjemmesiden via et webcam eller ved at bruge Keek-applikationen til iPhone, Android eller BlackBerry.

Eksterne henvisninger 
 Keeks officielle hjemmeside

Etableret i 2011
It-virksomheder fra Canada
Sociale netværkstjenester
Ica

Ica kan have flere betydninger:
 ICA AB - en svensk detailkæde
 Independent component analysis - er en signalprocesseringsmetode og statistisk data analyse
 
 Steder
 Ica (by) – by i Peru
 Ica (provins) – provins i Peru
 Ica (region) – region i Peru
 Ica (flod) – det brasilianske navn på floden Putumayo
VitaPark

VitaPark (tidl. Sygehusparken) er en lille bypark, som ligger i den østlige del af Odder. Tidligere indeholdt parken Odder Sygehus, men det blev nedlagt i 2009. Efter nedlæggelsen af sygehuset overtog Odder Kommune grunden og bygningerne for at oprette VitaPark, der er et center for sundheds-, erhvervs- og kulturrelaterede aktiviteter.

Eksterne henvisninger 
VitaParks hjemmeside

Odder
Lokaliteter i Odder Kommune
Parker i Danmark
Stambog

Begrebet stambog har flere betydninger

Stambog (Album Amicorum) 

Stambog (Album Amicorum eller Vennebog) kaldes en slags gæstebog, hvori bekendte indskriver
navne, vers, sentenser og tegninger. Stambøger var især på mode i det 16., 17. og
18. århundrede.

Flora og fauna 
Man taler også om stambøger over avlsdyr og
kulturplanter til registrering af og kontrol med
nedarvede race- og familieejendommeligheder, stambogsføring.

Militæret 
Stambog kaldes endvidere den bog, der ved de
forskellige militære afdelinger føres over såvel
personel som heste. Der skelnes i Danmark
mellem stambøger for officerer og ligestillede,
befalingsmænd af officiantgruppen og ligestillede,
sergenter af reserven og kornetter og stambøger for
korporaler, underkorporaler og menige samt stambøger
for heste.

I stambogen findes de nødvendige tjenstlige
oplysninger for de vedkommende personer, således
fødselsår og fødselsdag, tiden for
indtrædelsen i tjenesten og i de forskellige grader.
Endvidere oplysning om de forskellige
tjenestestillinger og særlige hverv, som vedkommende har
beklædt, m.m.

Kilde 
  af generalløjtnant B.P. Berthelsen og oberst O. Friis

Se også 
 Poesibog
 Stambogsføring

Eksterne henvisninger 

 Om kobberstikker G. L. Lahdes stambøger (betydning som gæstebog). - Fra Det Kongelige Bibliotek
 Stambøger og stamkort  (militær betydning) - Fra Sa.dk, Statens Arkiver

Boghistorie
Biologi
Militærhistorie
Salmonsens
Münchens Universitet (flertydig)

Münchens Universitet kan henvise til flere universiteter i eller ved byen:

 Ludwig-Maximilians-Universität München
 Technische Universität München
 Universität der Bundeswehr München

Øvrige videregående uddannelsesinstitutioner i München 
 Katholische Stiftungsfachhochschule München
 Hochschule für Angewandte Sprachen München
 Hochschule für angewandte Wissenschaften München
 Hochschule für Fernsehen und Film München
 Hochschule für Musik und Theater München
 Hochschule für Philosophie München
 Hochschule für Politik München